ការសំភាសន៍របស់ ម៉ាក់យាយ​ ប៉ុល អ៊ុក

ក៖ អ្នកដែរសំភាសន៍មានឈ្មោះថា ជាង ស៊ីអ៊ាវ

ខ៖ អ្នកដែរអោយគេសំភាសន៍មានឈ្មោះថា ម៉ាក់យាយ ប៉ុល អ៊ុក៕

 ការសង្ខេបប្រវត្តិរបស់ម៉ាក់យាយ ប៉ុល អ៊ុក

 ម៉ាក់យាយ ប៉ុល អ៊ុក មានអាយុ 72 នៅឆ្នាំ 2018

 ម៉ាក់យាយ ប៉ុល អ៊ុក មានភេទស្រី

 ម៉ាក់យាយ ប៉ុល អ៊ុក មានទីលំបច្ចុប្បន្ននៅភូមិ5 សង្កាត់ផ្សារដើមថ្កូវ ខ័ណ្ឌចំការមន នៅរាជធានីភ្នំពេញ

ក៖ ជាដំបូងខ្ញុំអរគុណម៉ាក់យាយដែរបានអោយខ្ញុំសំភាសន៍ពីប្រវត្តិរបស់ម៉ាក់យាយ ហើយការសំភាសន៍មួយនេះត្រូវបានរៀបចំឡើងដោយសកលវិទ្យាល័យមួយដែរនៅអាមេរិចដែរមានឈ្មោះថា BYU ហើយដោយសារតែសកលវិទ្យាមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយៗពួកគាត់បានស្គាល់ពីប្រវត្តិឪពុកម្ដាយ នឹងប្រវត្តិដូនតាចឹងហាសម៉ាក់យាយ ហើយនៅពេលដែរខ្ញុំសំភាសន៍ម៉ាក់យាយ ហើយខ្ញុំនឹងដាក់ារសំភាសន៍មួយនេះទៅក្នុងវេបសាយរបស់សាលាដែរមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងហាសម៉ាក់យាយ ចឹងតើម៉ាក់យាយយល់ព្រមដើម្បីអោយខ្ញុំដាក់ការសំភាសន៍មួយនេះទៅក្នុងវេបសាយរបស់សាលាដែរទេម៉ាក់យាយ?
ខ៖ យល់ព្រមតែមិនសូវចាំប៉ុន្មានទេអូន

ក៖ បាទចាំបានប៉ុណ្ណាយកប៉ុណ្ណឹងចឹងហាសម៉ាក់យាយ

ខ៖ ប្រវត្តិកាលពីអាពតស្គាល់តែបាយបបរ

ក៖ បាទអត់អីទេម៉ាក់យាយ?

ខ៖ ធ្វើការងារ លុបប៉េ កាលណុងខ្ញុំនៅរៀងវ័យកណ្ដាលហាស នៅវ័យកណ្ដាលមានលើកទំណុប លើកប្រលាយ

ក៖ អូ៎!ចឹងហោសម៉ាក់យាយ?

ខ៖ ប្រវត្តិអាពតនឹងស៊ីមិនឆ្អែត ខ្លាចគេយកទៅវៃចោល ចាំបានតែប៉ុណ្ណឹង

ក៖ បាទអត់អីទេម៉ាក់យាយតិចទៀតខ្ញុំសួរម៉ាក់យាយចឹងហាស?

ខ៖ នឹងហើយ

ក៖ ចឹងសំរាប់ខ្ញុំជាអ្នកសំភាសន៍ម៉ាក់យាយ ខ្ញុំមានឈ្មោះថាជាង ស៊ីអ៊ាវ ហើយថ្ងៃខែដែរខ្ញុំសំភាសន៍ម៉ាក់យាយនៅថ្ងៃទី7 ខែ2 ឆ្នាំ2018 ហើយការសំភាសន៍មួយនេះត្រូវធ្វើឡើងនៅភូមិ5 សង្កាត់ផ្សារដើមថ្កូវ ខ័ណ្ឌចំការមន នៅរាជធានីភ្នំពេញចឹងហាសម៉ាក់យាយ ចឹងសំរាប់ម៉ាក់យាយឈ្មោះពេញរបស់មានឈ្មោះអីដែរម៉ាក់យាយ?

ខ៖ ឈ្មោះប៉ុល អ៊ុក

ក៖ ឈ្មោះប៉ុល អ៊ុក ចុះមានឈ្មោះហៅក្រៅទេម៉ាក់យាយ?

ខ៖ អត់មានទេ

ក៖ ចុះកាលពីក្មេងមាននរណាគេហៅម៉ាក់យាយអីផ្សេងទេម៉ាក់យាយ?

ខ៖ អត់មានទេ

ក៖ ចឹងអត់មានទេណម៉ាក់យាយ ចុះសព្វថ្ងៃម៉ាក់យាយអាយុប៉ុន្មានដែរម៉ាក់យាយ?

ខ៖ អាយុ72ឆ្នាំ

ក៖ អាយុ72ឆ្នាំ ចុះថ្ងៃខែឆ្នាំ កំណើតម៉ាក់យាយមានចងចាំទេ?

ខ៖ អត់ចាំទេកូន

ក៖ អូ៎!អត់ចាំទេណម៉ាក់យាយ ចឹងសំរាប់ម៉ាក់យាយ កើតនៅឆ្នាំ1946

ខ៖ ចា៎!នឹងហើយកូន

ក៖ ចុះម៉ាក់យាយកើតនៅឆ្នាំខ្មែរហាស ម៉ាក់យាយកើតនៅឆ្នាំណាដែរ ឆ្នាំជូត ឆ្លូវ ខាល ថោះអីហាសម៉ាក់យាយ?

ខ៖ ខ្ញុំកើតនៅឆ្នាំកោ

ក៖ អូ៎!កើតនៅឆ្នាំកោ ហោសម៉ាក់យាយ ចុះម៉ាក់យាយកើតនៅណាដែរម៉ាក់យាយ?

ខ៖ មុ​នដំបូងនឹងកើតនៅជិតព្រំដែនយួនហាស

ក៖ នៅជិតព្រំដែនយួន ប៉ុន្តែភូមិ ឃុំ ស្រុកអីដែរម៉ាក់យាយ?

ខ៖ នៅស្រុកត្នោត ខេត្តស្វាយរៀង នៅស្រុកត្នោត

ក៖ ចុះភូមិវិញម៉ាក់យាយ?

ខ៖ ភូមិកណ្ដាល ស្រុកកំពង់រ៉ូល

ក៖ ចុះឃុំអីគេដែរម៉ាក់យាយ?

ខ៖ ឃុំត្នោត

ក៖ ចឹងមានន័យថា ភូមិកណ្ដាល ឃុំត្នោត ស្រុកកំពង់រ៉ូល ខេត្តស្វាយរៀង?

ខ៖ នឹងហើយ

ក៖ ចុះម៉ាក់យាយមានបងប្អូនចំនួនប៉ុន្មាននាក់ដែរម៉ាក់យាយ?

ខ៖ ឥឡូវនឹងស្លាប់បាត់អស់ហើយនឹងហាស

ក៖ ប៉ុន្តែប៉ុន្មាននាក់ដែរម៉ាក់យាយ?

ខ៖ រាប់មិនអស់ទេអាមុនៗនឹងហាស ខ្ញុំភ្លេចហើយ ឥឡូវនឹងគិតតែ2នាក់ទៅ

ក៖ អូ៎!2នាក់ហោសម៉ាក់យាយ?

ខ៖ នឹងហើយខ្ញុំម្នាក់ប្អូនខ្ញុំម្នាក់នឹង ប៉ុន្តែប្អូនរបស់ខ្ញុំស្លាប់បាត់ហើយនឹងហាស មានតែខ្ញុំមួយទេម្នាក់ឯងនឹងហាស

ក៖ អូ៎!ពីមុនមានប៉ុន្មាននាក់ដែរហាស?

ខ៖ ពីមុនមានច្រើនណាស់ មាន5-6នាក់ហោស

ក៖ មាន5-6នាក់ហោសម៉ាក់យាយ?

ខ៖ចា៎! នឹងហើយ

ក៖ ចុះម៉ាក់យាយមានចងចាំឈ្មោះពួកគាត់ដែរទេ?

ខ៖ ចា៎! មើលបងស៊ុន បងប៉ា បងស៊ុត ចាំបានតែ3នាក់ទេនឹងហាស

ក៖ បាទបន្ទាប់មកម៉ាក់យាយ?

ខ៖ ចា៎! ហើយខ្ញុំបន្ទាប់មកប្អូនរបស់ខ្ញុំនឹងហាស ឥឡូវនឹងវាស្លាប់បាត់ហើយនឹងហាស

ក៖ ចុះប្អូនរបស់ម៉ាក់យាយឈ្មោះអីគេដែរម៉ាក់យាយ?

ខ៖ ឈ្មោះ ផល

ក៖ ឈ្មោះ ផល ចុះម៉ាក់យាយមានបងប្អូនប្រុសប៉ុន្មាននាក់ ហើយស្រីប៉ុន្មាននាក់ដែរម៉ាក់យាយ?

ខ៖ មានប្រុស2នាក់

ក៖ ចុះស្រីវិញមានប៉ុន្មានដែរ?

ខ៖ មានស្រីដែរ2នាក់ដែរនឹងហាស មាន5នាក់ទាំងខ្ញុំនឹងហាស

ក៖ អូ៎!ចឹងមានន័យថា5នាក់?

ខ៖ អាមុនៗខ្ញុំអត់ដឹងទេណាស់

ក៖ ចឹងមានន័យថាស្រី3នាក់ដែរ នឹងប្រុស2នាក់?

ខ៖ មើលមាន បងប៉ា បងស៊ុន មានតែ2នាក់នឹងហាស ហើយនឹងមានយាយអ៊ុក យាយផល ហើយនឹងខ្ញុំនឹងហាស

ក៖ អូ៎!បាទចុះម៉ាក់យាយជាកូនទីប៉ុន្មានដែរ?

ខ៖ ខ្ញុំជាកូនទី4ហាស

ក៖ ចុះម៉ាក់យាយមានចងចាំអនុស្សាវរីយ៍ជាមួយបងប្អូនរបស់ម៉ាក់យាយ កាលពីនៅក្មេងៗដែរទេដូចជាកាលនៅប៉ុនៗចៅរបស់ម៉ាក់យាយមានធ្លាប់ធ្វើអីគេខ្លះដែរម៉ាក់យាយ?

ខ៖ ខ្ញុំគ្មានធ្វើអីទេខ្ញុំនៅតែផ្ទះនឹងហាស ម៉ែឪរបស់ខ្ញុំគាត់់ជាអ្នករកហូប

ក៖ អូ៎!ចឹងហោសម៉ាក់យាយ?

ខ៖ កាលពីជំនាន់ណុងយើងនៅធ្វើស្រែហាស កាលពីពេលណុងមិនទាន់ដល់ជំនាន់អាពតទេណាស់

ក៖ នៅសែជាងនៅជំនាន់អី?

ខ៖ កាលណុងមិនទាន់នៅជំនាន់អាពតទេ ជំនាន់យើងនៅលេងស៊ីបាយ ស៊ីអីកាលណុងនៅរត់លេងនៅឡើយទេណាស់

ក៖ ធ្វើខ្លួនឯង?

ខ៖ នឹងហើយបាយរបស់យើង អង្កររបស់យើងនឹង ស្អីៗរបស់យើងកាលណុងហាសកាលណុងខ្ញុំនៅក្មេងនឹងហាស

ក៖ បាទល្អម៉ាក់យាយ

ខ៖ រហូតមកដល់ពេលដែរវ័យខ្ញុំនៅកណ្ដាលនឹងនេះ ខ្ញុំរត់ចេញពីភ្នំពេញនឹងចេញទៅនេះកាលពីជំនាន់1975នឹងហាស

ក៖ អូ៎!ហើយម៉េចទៅម៉ាក់យាយ?

ខ៖ ហើយប្ដីរបស់ខ្ញុំធ្វើជាទាហ៊ាន ពេលធ្វើជាទាហ៊ានក៏នាំខ្ញុំទៅស្រុក ហើយបានទៅមិនទាន់នឹងកន្លះខែផងនឹង មិនទាន់នឹងធ្វើជំរុំបាននៅផង

ក៖ អូ៎!ដល់ពលពតហើយណ?

ខ៖ នឹងហើយដល់ពេលណុងអាពតក៏គៀរប្ដីរបស់ខ្ញុំនឹងទៅអោយរៀនសូត្រ

ក៖ អូ៎!យកមករៀនសូត្រហោសម៉ាក់យាយ?

ខ៖ អោយយកទៅរៀនសូត្របាន2ឆ្នាំ ហើយគេលែងទៅវិញចឹងហាស ក៏ធ្វើស្រែអោយអាពត

ក៖ អូ៎!ធ្វើស្រែអោយអាពត?

ខ៖ ធ្វើស្រែរួមហាស មិនមែនធ្វើអោយរបស់យើងឯកជនទេ ធ្វើស្រែរួមហាស ក៏ធ្វើស្រែមិនទាន់នឹងបានស្ទូងនឹងបានដកអីផងនឹងហាស

ក៖ រួមទៅយ៉ាងម៉េចទៅម៉ាក់យាយ?

ខ៖ គេក៏ចាប់គាត់មកមួយសារទៀត

ក៖ អូ៎!ចាប់ម្ដងទៀត?

ខ៖ ពេលចាប់មកមួយសារទៀតនឹងគេយកទៅវៃចោល

ក៖ អូ៎!មួយសារទៀតនឹងគេយកទៅវៃចោលតែម្ដងហោសម៉ាក់យាយ?

ខ៖ ចា! កាលយើងនៅធ្វើជាទាហ៊ាន លុណនុលហាស

ក៖ បាទម៉ាក់យាយ?

ខ៖ នឹងប្រវត្តិរបស់ខ្ញុំនឹងប្រវត្តិរបស់ខ្ញុំមានភាពជូរចត់ណាស់

ក៖ ចុះកាលពីម៉ាក់យាយពីក្មេងហាស ម៉ាក់យាយមានធ្លាប់លេងអីគេខ្លះជាមួយបងប្អូនរបស់ម៉ាក់យាយដែរ ដូចជាលេងឡឹកបាយឡ?

ខ៖ ចា៎!លេងតា

ក៖ ដូចជាលេងថុយ អីចឹងហាស?

ខ៖ លេងឡឹកបាយឡ លេងធ្វើកូនក្រមុំ លេងដីឥដ្ឋចឹងហាស

ក៖ អូ៎!លេងយកដីឥដ្ឋមកសូនធ្វើរូបនឹងហោស?

ខ៖ ចា៎!លេងដីឥដ្ឋនឹងយកមកធ្វើគោ ធ្វើអីចឹងហាស ជាមួយបងប្អូនស្រីៗនឹងប៉ុនៗគា្ននឹងហាស

ក៖ បាទម៉ាក់យាយ ចុះម៉ាក់យាយធ្លាប់?

ខ៖ នឹងប្រវត្តិរបស់ខ្ញុំនឹង

ក៖ ចុះម៉ាក់យាយមានធ្លាប់ដើរលេងទៅស្រែជាមួយបងប្អូនទេ កាលពីនៅក្មេងៗហាស?

ខ៖ ទៅឃ្វាលគោ ឃ្វាក្របី

ក៖ ជាមួយបងប្អូន?

ខ៖ នឹងហើយជាមួយបងប្អូន

ក៖ មានលេងអីគេខ្លះទៅនៅស្រែហាស?

ខ៖ លេងលោតអន្ទាក់ លេងកូនបែង

ក៖ លេងកូនបែង ចុះលេងដេញចាប់ត្រីទេ លេងចាប់ក្ដាម?

ខ៖ លេងបិទពួន នៅក្នុងស្ទូង នឹងនៅក្នុងស្រូវអីនឹងឡើងលិចក្បាលហាស កាលពីយើងនៅឯកជនចឹងហាស

ក៖ បាទម៉ាក់យាយ?

ខ៖ ហើយបន្ទាប់មកមានប្ដីមកធ្វើជាទាហ៊ាន មកធ្វើជាស្អីនឹងហាស មានប្ដីនឹងមានកូននេះមីនេះនឹង ហើយបានកើតមីនឹងមួយ

ក៖ អូ៎!បាទបងស្រីមិញនឹងហោស?

ខ៖ បានមួយទើបតែចេះវាលទេ ហើយបានប្ដីវានឹងគេយកទៅវៃចោល

ក៖ អូ៎!ចឹងហោសម៉ាក់យាយ?

ខ៖ អានឹងនិយាយជំនាន់អាពតហាស ដល់ពេលហើយខ្ញុំនៅនោះគេជីកអន្លូង ប៉ុនៗប៉េ ដូចនៅស្រះហាស

ក៖ អូ៎!លុបជីកស្រះមែន?

ខ៖ អត់ទេ អោយទៅលុបនឹង កាលខ្ញុំនៅវ័យកណ្ដាល អាយុខ្ទង់30ឆ្នាំហាស អោយលុប5ថ្ងៃនារីវ័យកណ្ដាលអោយហើយនឹងហាស បើមិនហើយយកយើងធ្វើទោសទៀត

ក៖ ប៉ុន្តែពេលណុងនៅណាដែរម៉ាក់យាយ?

ខ៖ ពេលណុងនៅស្រុកដែរនឹងហាស នៅស្វាយរៀងនឹងហាស

ក៖ អូ៎!នៅខេត្តស្វាយរៀងហោសម៉ាក់យាយ?

ខ៖ នៅខេត្តស្វាយរៀងនឹង នៅភូមិត្នោតដែរ ពេលណុងមានទាន់រំដោះទេ

ក៖ ប៉ុន្តែគេអោយម៉ាក់យាយនៅជាមួយក្រុមគ្រួសារ រឺមួយក៏អោយនៅម្នាក់ឯង?

ខ៖ មានអីនៅជាមួយក្រុមគ្រួសារអី បើក្រុមគ្រួសារគេយកទៅវៃចោលបាត់ហើយនឹងហាស

ក៖ អូ៎!ចឹងអស់ហើយនៅតែម៉ាក់យាយមួយនឹងហោស?

ខ៖ អស់ហើយនៅតែខ្ញុំនឹងបងប្អូនរបស់ម៉ែរបស់ខ្ញុំ ឪរបស់ខ្ញុំនឹងនៅហាស

ក៖ អូ៎!បាទម៉ាក់យាយនឹងហើយ?

ខ៖ ដល់គាត់គេជំលាសទៅស្រុកវៀតណាមនឹងនៅឆ្នាំ1979ឡើងមកវិញនឹង ពេលដែរឡើងមកវិញនឹងឪរបស់ខ្ញុំនឹងនៅ ឪរបស់ខ្ញុំនឹងក៏ឡើងមកភ្នំពេញនឹងដែរនេះ

ក៖ មកនៅភ្នំពេញទាំងអស់គ្នា?

ខ៖ ហើយម៉ែរបស់ខ្ញុំគាត់ស្លាប់ អូយអូនអើយស្លាប់នឹងអត់មានអង្ករម៉ាតិច នឹងបាយរួមទេណាស់

ក៖ បាទចឹងម៉ាក់យាយ?

ខ៖ ទៅសុំអង្ករវា មកដាំបាយគេហែសព្វយកទៅកប់ហាស តែមួយកំប៉ុងក៏វាមិនអោយផងនឹង

ក៖ អូ៎!ចឹងហោសម៉ាក់យាយ?

ខ៖ ហើយយប់ងងឹតសូន្យហាស ធម្មតាខ្មោចស្លាប់ម្នាក់ៗវាមិនខ្លាច

ក៖ បាទត្រូវហើយម៉ាក់យាយ?

ខ៖ យើងទៅសុំព្រេងវាយកមកដុត វាថាអត់មានព្រេងទេដេកទាំងងងឹតទៀតនឹងហាស កំសត់ណាស់នៅជំនាន់អាពត កំសត់ណាស់

ក៖ បាទយ៉ាប់ណាស់ម៉ាក់យាយ?

ខ៖ នឹងហើយបាយរួម ទៅដកសំណាបតាំងពីម៉ោង3ភ្លឺ មីនេះអោយគេមើលហាស អោយយាយៗមើលនឹងហាស

ក៖ ប៉ុន្តែពេលណុងគាត់នៅប៉ុណ្ណាទៅម៉ាក់យាយ?

ខ៖ នៅកូនតូចនឹង នៅកូនងែតនឹង

ក៖ អូ៎!នៅកូនងែតហោសម៉ាក់យាយ?

ខ៖ នឹងហើយ ហើយនៅឆ្នាំ1976ហេសនេះ រត់ទៅស្រុកយួននឹង ពេលដែរឆ្នាំ1979ឡើងមកពីស្រុកយួនវិញនឹង

ក៖ បាទចឹងហោសម៉ាក់យាយ?

ខ៖ នឹងហើយនៅចេះវារ ហើយស្រូវស្រែអើយធ្វើបានណាស់នឹង ប៉ុន្តែវាមិនអោយយើងស៊ីហាស អត់អោយយើងស៊ីសោះនឹង

ក៖ ចឹងគេអោយម៉ាក់យាយទៅធ្វើស្រែចំការនៅជំនាន់ពលពតនោះម៉ាក់យាយ?

ខ៖ នឹងហើយអត់មានចំការទេ ទៅធ្វើស្រែ

ក៖ អូ៎!អោយទៅធ្វើស្រែហោស?

ខ៖ នឹងហើយអស់បីធ្វើស្រែហើយ អោយទៅលុបប៉េ

ក៖ ចុះរបបអាហារហោសម៉ាក់យាយ?

ខ៖ ហូបបបរនឹងហាស បបរចានគោមប៉ុណ្ណឹងហាស អាកាក់នឹងមានតែមួយស្លាបព្រាទាំងអស់ ក្រៅពីនឹងសុទ្ធតែទឹកទាំងអស់នឹងហាស

ក៖ អូ៎!ចឹងមានន័យថាយើងហុតតែទឹកទេចឹងនោះ?
ខ៖ នឹងហើយសុទ្ធទឹក ហើយទៅស៊ីបាយវាលនឹង វាយកបបរអោយយើងស៊ីនឹង មានភ្លៀងនឹងយើងស៊ីទាំងភ្លៀងនឹងហាស ទឹកភ្លៀងចូលក្នុងចាននឹង ថាវេទនាណាស់កាលពីជំនាន់អាពតនឹងហាស

ក៖ ចុះយើងមានកំលាំងណាធ្វើការទៅ?

ខ៖ ចុះមានកំលាំងធ្វើការងារណា ពេលដែរយើងឈឺនឹងគេថាយើងទំរន់

ក៖ ថាយើងលះ?

ខ៖ មានពុធទន្សាយ ធ្វើពុធ យកលះខ្ចិល អើយយ៉ាប់ណាស់

ក៖ ចឹងពេលដែរយើងធ្វើអត់កើតចឹងទៅ វាយកទៅរៀនសូត្រទៅ?

ខ៖ នឹងហើយវាយកទៅរៀនសូត្រ រហូតទៅពេលណាដែរយើងចង់ស្លាប់ក៏វាយកទៅ យកទៅវៃចោលនឹងហាស

ក៖ ចឹងមានន័យថាបើមាននរណាគេទ្រាំមិនរួចគេយកទៅសំលាប់ចោលទៅ?

ខ៖ ហើយពួកខ្ញុំនឹងហាស ស្រុករបស់ខ្ញុំនៅតែមួយសប្ដាហ៍ទៀតនឹង ត្រូវវាយកមកអស់ហើយ

ក៖ អូ៎!បាទម៉ាក់យាយ?

ខ៖ ហើយពេលណុងជីកក្បាលហុងទឹក ហើយខ្ញុំក៏ជេរទៅមានក្បាលហុងទឹកអីទេ

ក៖ ក្បាលហុងទឹកអីគេម៉ាក់យាយ?

ខ៖ ចឹងទុកយកយើងកប់នឹងហាស ជីកដូចស្រះចឹង មានបណ្ដោយ200ម៉ែត្រ វាជីកទុកកប់មនុស្សនឹងតែម្ដង

ក៖ បាទម៉ាក់យាយមានអីផ្សេង?

ខ៖ ថាមានបណ្ដោល រឺមិនសូវរាក់

ក៖ អូ៎!ចឹងវាខ្លាំងដែរ?

ខ៖ នឹងហើយ ជិតដល់វៀតណាមមករំដោះហើយពេលណុង វានិយាយថានរណាដែរមានបងប្អូនធ្វើជាកងទ័ព កាលពីនៅជំនាន់អាពតវា សួរថាមាននរណាមានគ្រួសារបងប្អូនណាដែរធ្វើជាកងទ័ព វាស្អីនឹងគេយកទៅវៃចោលតែម្ដងនឹងហាស

ក៖ អូ៎!មានអីទៀត?

ខ៖ ពួកនឹងវាសុទ្ធស្ដាប់ណា

ក៖ ជាកាលលំបាករបស់ខ្ញុំម៉ាក់យាយមានតែបណ្ណឹង ?

ខ៖ ចា៎!នឹងកាលលំបាករបស់ខ្ញុំនឹងមានភាពជូរចត់នឹង

ក៖ រួចរហូតមកដល់ឥឡូវនឹងហាស?

ខ៖ រហូតដល់ឥឡូវនឹងមានស្អី គេអោយអង្ករអីបន្តិចបន្តួចនឹងហាស អង្គការហាស

ក៖ ចុះម៉ាក់យាយគិតថាពេលណាដែរ ដែរម៉ាក់យាយសប្បាយដែរ?

ខ៖ គ្មានពេលដែរសប្បាយទេកូននិយាយរឿងនិងវាពិបាកណាស់

ក៖ អូ៎!បាទម៉ាក់យាយ ចុះម៉ាក់យាយឆ្លងកាត់ការលំបាកមួយនឹងដោយរបៀបណាដែរទៅចឹងហាសម៉ាក់យាយ?

ខ៖ និយាយជំនាន់ចេញពីឆ្នាំ1975ហោស?

ក៖ បាទម៉ាក់យាយ

ខ៖ និយាយពីឆ្នាំ1975ខ្ញុំនៅភ្នំពេញ ខ្ញុំចេញតាមគីឡូលេខ6ហោស កាលណុលប្ដីរបស់ខ្ញុំគាត់នៅហាស បានម៉ូតូមួយ

ក៖ អូ!កាលពីជំនាន់ណុងមានម៉ូតូជិះហោសម៉ាក់យាយ?

ខ៖ នឹងហើយកាលពីជំនាន់លុណនុលមានម៉ូតូជិះដែរ

ក៖ ប៉ុន្តែម៉ូតូអីគេដែរម៉ាក់យាយ?

ខ៖ ម៉ូតូអាស្អីគេទេ ម៉ូតូអា555នឹងម៉ូតូអាធំគេនឹង ដល់ទៅអាពតគេផ្ដាច់ស្ពាននេះជ្រោយចង្វារហាស យើងទៅតាមណាបើគេផ្ដាច់ស្ពានបាត់ទៅហើយនឹង

ក៖ ចុះម៉េចបានគេផ្ដាច់ទៅ?

ខ៖ អត់ដឹងប៉ុន្តែអាពតនឹងគេមានកាណូតគេហាស

ក៖ អូ៎!បាទម៉ាក់យាយ?
ខ៖ ចុះគេថាម៉ូតូនឹងមានសាំងអត់ យើងថាមាន វាថាទាល់តែអោយសាំងទៅវាបានវាអោយឆ្លង គេឆ្លងពីមួយទៅមួយៗៗៗៗពេលអស់សាំងម៉ូតូខ្ញុំ់បានបណ្ដើរមួយខែ

ក៖ អូ៎!បណ្ដើរមួយខែ?

ខ៖ បណ្ដើរពីភ្នំពេញនឹងមួយខែបានទៅដល់ស្រុកត្នោតនឹងហាស ដល់ខេត្តស្វាយស្វាយរៀងនឹងហាស ប៉ុន្តែមិនមែននៅខេត្តទេណាស់ ប៉ុន្តែបណ្ដើរទៅទៀត ទៅតាមស្រុកទៅតាមភូមិទៀតចឹងហាស

ក៖ បណ្ដើរម៉ូតូ?

ខ៖ បណ្ដើរម៉ូតូផង ខ្ញុំរែកឆ្នាំចានផង មើលទៅពីនឹងទៅដល់ផ្សារដើមថ្កូវ គេបញ្ជូនយើងទៅហាស អាពតនឹងគេបញ្ជូនយើងទៅណុង ដល់ពេលទៅដល់ណុងទៅវាក៏បានវិលមកវិញ ដល់ពេលណុងវាអោយម្នាក់ទៀតបញ្ជួនទៅទៀត

ក៖ វាចេះតែបញ្ជួនទៅៗទៅដល់ណាទៅ?

ខ៖ ប៉ុន្តែដេកមួយដំណាក់មួយយប់ៗ

ក៖ ប៉ុន្តែយើងទៅគ្នាច្រើនមែនទេម៉ាក់យាយ?

ខ៖ យើងទៅគា្នច្រើនណាស់រាប់រយនាក់ហោស

ក៖ អូ៎!រាបរយនាក់ហោស?

ខ៖ នឹងហើយ សឹងតែថាអ្នកណាគេចាស់ៗទៅក៏មានស្លាប់តាមផ្លូវចឹងទៅណាស់

ក៖ ចឹងនរណាគេដើររួចទៅចេះតែទៅទៀតទៅចឹង?

ខ៖ នរណាដើររួចចេះតែទៅទៀតចឹងទៅ សំរាប់ខ្ញុំនេះបានឆ្លងទន្លេនេះហើយនឹងបានគ្រន់រហូតនឹង គ្រុនអាមេប៉ាវ អាមេប៉ាវពស់ឈ្លើងហោស ខ្ញុំអត់មានធ្វើអីទេប៉ុន្តែខ្ញុំឈប់សុំដេកគ្រប់ជើងដល់ក្បាលគ្រុនរហូតនឹងហាស

ក៖ អូ៎!ចឹងហោសម៉ាក់យាយ?

ខ៖ រហូតទៅដល់ស្រុកគ្រន់គេថាអ្នកមកពីភ្នំពេញហោសសុទ្ធតែទំរុន ពុធមិនចង់ធ្វើការធ្លាប់តែនៅភ្នំពេញស្រណុក ខ្ញុំថាចុះបើគ្រុនទៅណារួចទៅ

ក៖ បាទត្រូវម៉ាក់យាយ

ខ៖ ហើយមីប្អូនរបស់ខ្ញុំដែរស្លាប់នេះ គេធ្វើជានារីគ្រវ៉ាន់គេនោះ កាលពីជំនាន់ណុងគេធ្វើជានារីគ្រវ៉ាន់គេនោះ

ក៖ ប៉ុន្តែកាលពីពេលណុងនៅខាងអាពតមែនទេម៉ាក់យាយ?

ខ៖ នឹងហើយនៅខាងអាពត ប៉ុន្តែចេះតែទៅហើយណាស់ទៅខាងអាពតវិញហើយណាស់ វាទៅដាំទឹកកំសៀវមួយឆ្នាំ វាដឹងថាឯងស្រែកទឹកហោស

ក៖ អូ៎!ល្អម៉ាក់យាយ

ខ៖ ខំដាំហើយបានវារត់ទៅខាងសហករគេ វាបានទៅធ្វើការរបស់វាហាស ហើយឯងទៅដេកនៅនេះ ហើយគេមកសួរថា ថីឈឺទៀតហើយ ខ្ញុំប្រាប់វិញថាអូយឈឺទៅមិនរួចនឹងហាស

ក៖ យើងឈឺរហូតហោសម៉ាក់យាយពេលណុង?

ខ៖ នឹងហើយចុះបើ3-4ថ្ងៃគ្រុនៗៗហើយគេថាឯងនឹងពុធទន្សាយ មិនខំធ្វើការខ្លាចគេយកឯងទៅវៃចោលហោស ទ្រាំទៅលើទាំងឈឺទាំងជាហើយ ទៅលើដីនឹងអាប៉េនឹង អាប៉េគេទំលាក់នឹងហាស កាលពីជំនាន់អាមេរុចកាំងទំលាក់នឹងហាស

ក៖ អូ៎!ហើយយ៉ាងម៉េចទៅម៉ាក់យាយ?

ខ៖ ថាអើយក្មួយអើយថាបាយណាឆ្អែត បើស៊ីតែបបរនឹងមានកំលាំងអី ទាំងគេទាំងឯងនឹងជិតដាច់ខ្យល់ហើយនឹងហាស មានបុណ្យអោយតែអ្នកណាចូលមកទៅហើយនឹងហាស ខ្ញុំមកដល់ជិតដល់ស្វាយរៀងនឹងខំអីស្លាប់បាត់តៅហើយនឹងហាស

ក៖ អូ៎!ម៉ាក់យាយខ្លាំងដែរ?

ខ៖ នឹងហើយ ហើយគេបានកៀរទៅវិញ ខំអីស្លាប់គា្មនឃើញចឹងទេ គ្មានបានឃើញដូចថាសំបូរសប្បាយឥឡូវនឹងទេ

ក៖ អត់ដូចក្មេងសម័យឥឡូវទេណម៉ាក់យាយ?

ខ៖ នឹងហើយក្មេងសម័យឥឡូវនឹងវាទាអីបាននឹងៗៗ នៅសម័យអ៊ុំហាស​ វាពិបាកវេទនាណាស់ ខ្ញុំមានប្ដី3នាក់ហើយនឹងហាស

ក៖ អូ៎!ប្ដី3នាក់ហោសម៉ាក់យាយច្រើន?

ខ៖ ពីដំបូងប្ដីរបស់ខ្ញុំជាទាហ៊ាន ហើយគេអះតះមួយគាត់ស្លាបមួយណាស់ ស្លាប់បាត់មួយហើយណាស់ ពេលក្រោយនឹងបានប្ដីជាទាហ៊ានទៀត

ក៖ ប្ដីម៉ាក់យាយសុទ្ធតែជាទាហ៊ាន?

ខ៖ បានអាពតយកទៅវៃចោល ហើយដល់ពេលនុងទៅបានប្ដីនៅពោសាត់នឹងគាត់ជាទាហ៊ានដែរប៉ុន្តែគាត់ឈឺហើយស្លាប់ដែរ

ក៖ អូ៎!ចឹងមានន័យថាពួកគាត់ស្លាប់ទាំងអស់គ្នាហោស?

ខ៖ ស្លាប់ទាំងអស់គ្នានឹងហាសនៅតែខ្ញុំនឹង បងប្អូនរបស់ខ្ញុំនឹងនៅតែខ្ញុំមួយនឹងហាស

ក៖ ចុះម៉ាក់យាយនៅក្នុងផ្ទះរបស់ម៉ាក់យាយមានចេះលេងឧបករណ៍ភ្លេងទេ?

ខ៖ ភ្លេងហោស?

ក៖ លក្ខណះភ្លេងខ្មែរ ភញលេងពិនពាត់ ភ្លេងសៀមអីចឹងហាស?

ខ៖ គ្មានទេមានតែខ្ញុំមួយនឹងហាស

ក៖ អូ៎!ម៉ាក់យាយចេះហោស?

ខ៖ អត់ចេះទេ

ក៖ អូ៎!ចង់និយាយថាមានតែម៉ាក់យាយមួយហោស?

ខ៖ នឹងហើយមានតែខ្ញុំមួយទេ គ្មានកូនណាមានតែក្មេងជំទង់មួយប៉ុននេះប្រុសចៅហាស

ក៖ បាទគាត់ចេះអីគេដែរម៉ាក់យាយ?

ខ៖ គ្មានចេះអីទេនៅតែផ្ទះនឹងហាស

ក៖ បាទម៉ាក់យាយ ចុះផ្ទះរបស់ម៉ាក់យាយពេលដែរសាងសងនឹង មានលក្ខណះបែបណាដែរម៉ាក់យាយ តាំងពីក្មេងនេះហាស?

ខ៖ ផ្ទះរបស់ខ្ញុំពីដើមមកហោស

ក៖ បាទម៉ាក់យាយពីក្មេងមកហាស?

ខ៖ ពីដើមមកនឹងផ្ទះធម្មតានឹងហាសផ្ទះឈើ

ក៖ ចុះនរណាគេដែរជាអ្នកសាងសងផ្ទះមួយណុងដែរម៉ាក់យាយ?

ខ៖ ឪពុករបស់ខ្ញុំ នឹងម៉ែរបស់ខ្ញុំ

ក៖ អូ៎!ឪពុកម្ដាយរបស់ម៉ាក់យាយចេះធ្វើផ្ទះហោស?

ខ៖ ចេះគាត់ចេះធ្វើធម្មតាហាស លក្ខណះផ្ទះខ្មែរផ្ទះស្រុកស្រែហាស ប្រកស្បូវ

ក៖ ចុះនរណាគេជាអ្នកបង្រៀនគាត់អោយធ្វើផ្ទះ?

ខ៖ អតដឹងអីគាត់

ក៖ គាត់ចេះមកពីណា?

ខ៖ កាត់ចេះខ្លួនឯងនឹងហាស

ក៖ ចុះម៉ាក់យាយគិតថាពេលដែរសាងសងផ្ទះនឹងគិតថាគេប្រើឧបករណ៍អីសំរាប់សាងសងផ្ទះមួយណុងដែរម៉ាក់យាយ?

ខ៖ ធ្វើឬស្សីនឹង នៅស្រុករបស់ខ្ញុំនឹងមានតែឬស្សីនឹងហាស

ក៖ អូ៎!ធ្វើពីឬស្សីហោស ?

ខ៖ នឹងហើយរនាប់ក៏ឬស្សីដែរ ជញ្ជាំងនឹងលើដំបូលប្រក់ស្បូវ នៅស្រុកណុងគេហៅថាស្បូវចឹងនឹងហាស

ក៖ ចុះម៉ាក់យាយគិតថាមានជំនាញអីដែរម៉ាក់យាយគិតថាម៉ាក់ចេះស្ទាត់ជំនាញដែរចឹងហាសម៉ាក់យាយ?

ខ៖ គ្មានជំនាញអីចេះទេចៅ

ក៖ ចុះឪពុកម្ដាយមានធ្លាប់បង្រៀនពីជំនាន់អីទេ លក្ខណះថាធ្វើផ្ដៅ វេញវល្លិ៍ ធ្វើជាកន្ទេល កូស្ករត្នោត អីចឹងហាស?

ខ៖ ធ្វើកន្ទេលចេះធ្វើ

ក៖ អូ៎!ម៉ាក់យាយចេះធ្វើកន្ទេលហោស?

ខ៖ កន្ទេលចេះធ្វើ លក្ខណះថាជាកន្ទេលអញ្ចូតនឹងចេះធ្វើតា

ក៖ អូ៎!ឡូយម៉ាក់យាយចេះធ្វើ?

ខ៖ នឹងហើយនៅស្រុករបស់ខ្ញុំនឹងគា្មនស្លឹកត្នោតទេ ចេះតែធ្វើកន្ទេលអញ្ចូត

ក៖ អូ៎!ម៉ាក់យាយធ្វើសំរាប់យកទៅលក់មែនទេម៉ាក់យាយ?

ខ៖ នឹងហើយយកទៅលក់នឹង កាលណុងបានមួយ10រៀលថ្លៃហាសណា

ក៖ អូ៎!លក់បានមួយ10រៀលហោស?

ខ៖ លុយ10រៀលថ្លៃខ្មែរបីដើមហាស

ក៖ ប៉ុន្តែគេធ្វើប៉ុន្មានថ្ងៃហើយដែរម៉ាក់យាយ?

ខ៖ ខ្លះគេធ្វើលឿនចឹងទៅ មួយថ្ងៃកន្លះហើយមួយ

ក៖ អូ៎!លឿនដែរនឹងហាស?

ខ៖ ជួនកាលទៅ2ថ្ងៃមួយចឹងទៅ

ក៖ អូ៎!ឥឡូវនឹងគេនៅតែធ្វើដែរតាហីម៉ាក់យាយ?

ខ៖ ឥឡូវនឹងគា្មនអញ្ចូតទេនឹងហាស ពីព្រោះវៀតណាមគេលែងអោយចុះទៅដល់នោះហើយនឹងហាស ស្រូវក៏វាលែងអោយទៅច្រូតដែរ

ក៖ ចឹងហោសម៉ាក់យាយ?

ខ៖ វាមិនអោយទៅដូចពីមុនទេ

ក៖ ចឹងមានន័យថាម្ដាយឪពុករបស់ម៉ាក់យាយបង្រៀនអោយធ្វើតែពីកន្ទេលអញ្ចូតនឹងទេហោសម៉ាក់យាយ?

ខ៖ នឹងហើយ

ក៖ អត់មានបង្រៀនអោយធ្វើអីផ្សេងទៀតទេ?

ខ៖ គ្មានធ្វើអីទេមានតែធ្វើស្រែ ដល់ពេលដែរចប់ធ្វើស្រែហើយ ទៅដក់អញ្ចូតយកមកធ្វើជាកន្ទេលដើម្បីយកមកលក់

ក៖ អូ៎!គេនៅណុងគេធ្វើចឹងហោស?

ខ៖ នឹងហើយ គេធ្វើបានមួយ10រៀលអី មួយ10រៀលច្រើនហាសណាស់

ក៖ បាទម៉ាក់យាយចុះឪពុករបស់ម៉ាក់យាយគាត់មានឈ្មោះអីគេដែរម៉ាក់យាយ?

ខ៖ គាត់ឈ្មោះប៉ុល

ក៖ គាត់ឈ្មោះប៉ុល ចុះគាត់កើតនៅឆ្នាំណាម៉ាក់យាយមានចងចាំទេ?

ខ៖ អត់ចងចាំទេ

ក៖ ចុះគាត់អាយុប៉ុន្មានដែរម៉ាក់មានដឹងទេ?

ខ៖ កាលពីគាត់ស្លាប់នឹងអាយុ55ឆ្នាំ

ក៖ ប៉ុន្តែគាត់ស្លប់ប៉ុន្មានឆ្នាំដែរហើយម៉ាក់យាយ?

ខ៖ អូយូរឆ្នាំដែរហើយនឹងហាស តាំងពីសម្ដេចតាមកនឹងគាត់ស្លាប់ហើយនឹងហាស

ក៖ ដូចជានៅសែជាងហីម៉ាក់យាយ តាំងពីសម្ដេចតាចូលមកនៅឆ្នាំកៅជាងហីម៉ាក់យាយ?

ខ៖ ខ្ញុំភ្លេចហើយមិនចងចាំទេនឹង

ក៖ អូ៎!បាទ ចុះឪពុករបស់ម៉ាក់យាយគាត់កើតនៅណាដែរម៉ាក់យាយាមានចងចាំទេ?

ខ៖ គាត់កើតនៅទល់ដែនវៀតណាមដែរនឹងហាស

ក៖ នៅទល់ដែនវៀតណាមហោសម៉ាក់យាយ?

ខ៖ នៅណុង នៅស្រុកត្នោតណុងដែរ

ក៖ នៅស្រុកត្នោតដែរ នៅស្រុកកំពង់រ៉ូល ខេត្តស្វាយរៀងនឹងដែរ?

ខ៖ នឹងហើយ

ក៖ ចុះម្ដាយរបស់ម៉ាក់យាយមានឈ្មោះអីគេដែរម៉ាក់យាយ?

ខ៖ គាត់មានឈ្មោះយាយ ហយ

ក៖ ចុះគាត់អាយុប៉ុន្មានដែរម៉ាក់យាយ កាលពីគាត់ស្លាប់ហាស?

ខ៖ កាលពីគាត់ស្លាប់នឹងគាត់អាយុហាជាងដែរនឹង

ក៖ ប៉ុន្តែគាត់ស្លាប់នៅក្រោយតា?

ខ៖ ហេគាត់ស្លាប់មុនតា

ក៖ ​ គាត់ស្លាប់មុនតាហោស ?

ខ៖ គាត់គ្មានស្លាប់អីទេ គាត់ស្លាប់ដោយសារតែអត់បាយនឹងហាស

ក៖ បាទចុះគាត់កើតនៅណាដែរម៉ាក់យាយ?

ខ៖ កាត់កើតនៅស្រុកត្នោតណុងដែរនឹងហាស

ក៖ អូ៎!គាត់កើតនៅជាមួយគា្ននៅណុងហោស?

ខ៖ ចា៎!នឹងហើយគាត់កើតនៅណុង

ក៖ ចុះឪពុករបស់ម៉ាក់យាយគាត់ធ្វើអីគេដែរ សំរាប់ចិញ្ចឹមជីវិតដែរម៉ាក់យាយ?

ខ៖ គាត់ធ្វើតែស្រែនឹង ហើយឪពុករបស់ខ្ញុំកាត់ក្រោយពីធ្វើស្រែនឹង គាត់ជាថៅកែជ្រូកហាស គាត់លក់ជ្រូកហាស

ក៖ អូ៎!គាត់លក់លក្ខណះថាជាកសិដ្ឋានមែនម៉ាក់យាយ?

ខ៖ នឹងហើយដើរចាប់តាមភូមិអី ហើយកក់គេទុកអីចឹងហាស

ក៖ បាទម៉ាក់យាយល្អតែម្ដងនឹង?

ខ៖ នឹងហើយគេម៉ូយមកដល់ផ្ទះនឹង ហើយគាត់នាំគេដើរចាប់គាត់រកស៊ីមុខនឹង ហើយសំរាប់ខ្ញុំរកស៊ីធ្វើស្រែនឹង

ក៖ ចុះគាត់កាចរឺមួយក៏ស្លូតដែរម៉ាក់យាយ?

ខ៖ គាត់គ្មានតែកាចណាស់ណាទេ គាត់កាចតែអ្នកខូចដែរនឹងហាស

ក៖ អូ៎!បាទម៉ាក់យាយ ចុះម្ដាយរបស់ម៉ាក់យាយគាត់ធ្វើអីគេដែរ សំរាប់ចិញ្ចឹមជីវិតដែរម៉ាក់យាយ?

ខ៖ ម្ដាយរបស់ខ្ញុំកាត់ធ្វើស្រែដែរ នឹងធ្វើកន្ទេលនឹង

ក៖ គាត់ធ្វើកន្ទេលនឹងធ្វើស្រែ?

ខ៖ គាត់ធ្វើកន្ទេល ធ្វើស្រែទៅ នៅស្រុកខ្ញុំគ្មានចំការទេ មានតែធ្វើស្រែ

ក៖ ចុះម្ដាយរបស់ម៉ាក់យាយគាត់ជាមនុស្សបែបណាដែរម៉ាក់យាយ គាត់ស្លូត រឺមួយក៏កាចដែរម៉ាក់យាយ?

ខ៖ ម្ដាយរបស់ខ្ញុំកាត់ស្លូតទេ

ក៖ គាត់ស្លូតណម៉ាក់យាយ?

ខ៖ ឪពុករបស់ខ្ញុំគាត់ក៏ស្លូតដែរនឹង

ក៖ ចុះម្ដាយឪពុករបស់ម៉ាក់យាយកាត់មានធ្ាប់ពីប្រវត្តិរបស់គាត់ កាលពីគាត់នៅក្មេងទៅប្រាប់ម៉ាក់យាយទេ ថាគាត់ធ្លាប់តៅថ្វើអីគេខ្លះដែរ?

ខ៖ គាត់ធ្វើតែធ្វើស្រែនឹង គាត់ធ្វើស្រែគាត់រកស៊ីចិញ្ចឹមឯងតាំងពីតូចដល់ធំនឹងហាស ខ្ញុំឃើញតែគាត់រកស៊ីតែមុខរបរណុង

ក៖ អូ៎!ចឹងគាត់អត់មានធ្វើអីទៀតទេណកាលពីគាត់នៅក្មេងហាស?

ខ៖ អត់មានធ្វើអីទេ

ក៖ គាត់អត់ដែរប្រាប់ថាពីប្រវត្តិគាត់កាលពីគាត់នៅក្មេងអីទៅប្រាប់ម៉ាក់យាយទេណម៉ាក់យាយ?

ខ៖ អត់ដែរនិយាយទេ

ក៖ ចុះម៉ាក់យាយមានចងចាំថា កាលពីម៉ាក់យាយនៅជាមួយឪពុកម្ដាយហាស តើម៉ាក់យាយធ្លាប់មានអនុស្សាវរីយ៍អីជាមួយគាត់ដែរទេ?

ខ៖ ខ្ញុំធ្លាប់មានអនុស្សាវរយ៍ស្រលាញ់គាត់ ហើយគាត់ក៏ស្រលាញ់យើងដែរនឹងហាសបានគាត់ចិញ្ចឹមយើងរស់នឹងហាស

ក៖ អូ៎!ធ្លាប់មានអនុស្សាវរីយ៍អីទៅស្រែជាមួយពួកគាត់ រឺមួយក៏លេងអីគេជាមួយពួកគាត់ដែរចឹងហាសមានទេ?

ខ៖ អត់ទេ ឪពុកម្ដាយរបស់ខ្ញុំគាត់មិនសូវប្រលែងជាមួយកូនទេ

ក៖ អូ៎!ចឹងហោសម៉ាក់យាយ?

ខ៖ នឹងហើយបើអោយគាត់និយាយវិញគឺគាត់និយាយពីសាច់ការណ៍តែម្ដងនឹងហាស

ក៖ ចុះសំរាប់ម៉ាក់យាយមានស្គាល់ឈ្មោះយាយតាខាងម្ដាយទេ?

ខ៖ ភ្លេចអស់ហើយនេះ

ក៖ ម៉ាក់យាយអត់ចាំទាំងអស់ហោសម៉ាក់យាយ?

ខ៖ ខ្ញុំនៅក្មេងពេក

ក៖ ចុះគាត់កើតនៅណាក៏ម៉ាក់យាយអត់ដឹងដែរ?

ខ៖ អត់ដឹងទេ

ក៖ ចុះខាងឪពុកវិញម៉ាក់យាយមានស្គាល់ទេ?

ខ​៖ អត់ដឹងដូចតែគា្ននឹង

ក៖ អូ៎!ម៉ាក់យាយអត់ស្គាល់ទាំងអស់តែម្ដង?

ខ៖ នឹងហើយអត់ស្គាល់ទេភ្លេចអស់ហើយនឹងហាស

ក៖ ចុះម៉ាក់យាយមករស់នៅទីក្រុងភ្នំពេញនឹងយូរនៅម៉ាក់យាយ?

ខ៖ មកនៅជំនាន់ណុងមកនៅឆ្នាំ1979

ក៖ នៅតាំងពីឆ្នាំ1979ហោសម៉ាក់យាយ?

ខ៖ នឹងហើយប្រហែលប៉ុណ្ណឹង

ក៖ ចឹងវាចូលប្រហែលជាអស់39ឆ្នាហើយម៉ាក់យាយ?

ខ៖ ចា៎!មកនៅតាំងពីឆ្នាំ1979មកនឹង

ក៖ អូ៎!បាទម៉ាក់យាយ ចុះម៉ាក់យាយមានកូនចៅណាដែររស់នៅក្រៅប្រទេសទេ?

ខ៖ មានតែចៅ

ក៖ រស់នៅក្រៅប្រទេសហោសម៉ាក់យាយ?

ខ៖ ចៅរបស់ខ្ញុំគេទៅថៃ

ក៖ អូ៎!ទៅធ្វើការងារនៅថៃមែនម៉ាក់យាយ?

ខ៖ ចា៎!នឹងហើយ

ក៖ បាទ ចុះស្វាមីរបស់ម៉ាក់យាយគាត់មានឈ្មោះអីគេដែរ?

ខ៖ ប្ដីរបស់ខ្ញុំនឹងហោស?

ក៖ បាទម៉ាក់យាយប្ដីម៉ាក់យាយហាស?

ខ៖ ឈ្មោះថុក

ក៖ ឈ្មោះថុក ចុះពេលនាដែរម៉ាក់យាយរៀបអាពាហ៍ពិពាហ៍ដែរ?

ខ៖ ខ្ញុំចង់ភ្លេចហើយនេះ

ក៖ ឆ្នាំណាដែរម៉ាក់យាយរៀបហាស?

ខ៖ រៀបខ្ញុំនឹងហោស កាការនឹងការនៅស្រុកតា

ក៖ ចុះការនឹងអស់រយះពេលប៉ុន្មានឆ្នាំដែរ ម៉ាក់យាយមនាចងចាំទេ?

ខ៖ ការតាំងពីអាយុ17ឆ្នាំ ហោស រហូតមកដល់ពេលនេះហើយនឹងហាស

ក៖ អូ៎!យូរដែរហើយនឹងហាស?

ខ៖ នឹងហើយខ្ញុំអាយុ17ឆ្នាំ ប្ដីរបស់ខ្ញុំអាយុ20ឆ្នាំយូរដែរហើយនឹងហាស

ក៖ អាយុ17ឆ្នាំដកនឹង72 ចឹងម៉ាក់យាយការអស់55ឆ្នាំ?

ខ៖ ការនឹងយូរដែរហើយនឹងហាស ការខ្ញុំនឹងអាយុ17ឆ្នាំហាស

ក៖ បាទម៉ាក់យាយ បាទចុះ​នៅពេលដែរម៉ាក់យាយរៀបអាពាហ៍ពិពាហ៍នឹង គិតថាម៉ាក់យាយជាអ្នករៀបចំដោយខ្លួនឯង រឺមួយក៏ឪពុកម្ដាយជាអ្នករៀបចំអោយដែរម៉ាក់យាយ?

ខ៖ ឪពុកម្ដាយជាអ្នករៀបចំអោយនឹងហាស

ក៖ ចុះនៅពេលដែរប្ដីម៉ាក់យាយចូលស្ដីដណ្ដឹងម៉ាក់យាយនឹងហាស ដូចជាមានជាថ្លៃទឹកដោះអីទេម៉ាក់យាយ?

ខ​៖ មានកាលណុងគេបង្កាប់ គេយកតែជ្រូកហាស កាលពីជំនាន់សង្គមហាស គេយកជ្រូកមួយហាសខ្ទង់50គីឡូអីនឹងហាស

ក៖ អូ៎!បាទចឹងហោសម៉ាក់យាយ?

ខ៖ អត់មានយកជាលុយទេ យកមកធ្វើការហាស

ក៖ យកមកធ្វើជាម្ហូប យកមកធ្វើអីហោស?

ខ៖ ចា៎!នឹងហើយ

ក៖ ចុះម៉ាក់យាយអាចប្រាប់ខ្ញុំបានទេថា ពីប្រវត្តិស្នហារបស់ម៉ាក់យាយដូចថាតាស្រលាញ់ម៉ាក់យាយនៅពេលណា ហើយហេតុអីបានជាតាស្រលាញ់ម៉ាក់យាយចឹងហាស?

ខ៖ គាត់នៅស្រុកខុសៗគា្ននឹងហាស គេឃើញគេដណ្ដឹងយកតែម្ដងនឹងហាស

ក៖ អូ៎!គេឃើញគេដណ្ដឹងយកតែម្ដងហោសម៉ាក់យាយ?

ខ៖ នឹងហើយគេដណ្ដឹងនឹង

ក៖ ចុះម៉ាក់យាយមានចេះខ្មែរទេ ម៉ាក់យាយធ្លាប់បានរៀនទេ?

ខ៖ ខ្ញុំមិនដែរបានរៀនទេ

ក៖ យាយមិនបានចូលរៀនទេហោស?

ខ៖ ឪពុករបស់ខ្ញុំមិនអោយរៀនទេ អត់អោយរៀនតែម្ដងនឹង កូនស្រីៗមិនអោយរៀនទេ

ក៖ ម៉េចចឹងម៉ាក់យាយ?

ខ៖ បើកូនប្រុសៗរៀនចុះ តែបើស្រីៗមិនអោយរៀនទេ គាត់និយាយរបស់គាត់ដែរនឹងហាស ថាកូនស្រីរៀនចេះអក្សរ ដាក់សំបុត្រស្នេហាទៅវិញទៅមក​ គាត់និយាយចឹង

ក៖ បាទម៉ាក់យាយ ចុះម៉ាក់យាយមានចេះភាសាអីក្រៅពីភាសាខ្មែរទេ?

ខ៖ អត់ចេះទេ

ក៖ ចុះភាសាវៀតណាម ថៃងីចឹងហាស?

ខ៖ អត់ចេះទេ ខ្ញុំទៅនៅស្រុកយួន ពេលដែរវៀតណាមមកលេងចឹង ឪពុករបស់ខ្ញុំថាមិននិយាយលេងជាមួយវាផងទៅ

ក៖ ប៉ុន្តែម៉ាក់យាយអត់ចេះទេ?

ខ៖ គាត់ថាខំនិយាយជាមួយគេទៅគ្រាន់បានចេះវៀតណាមជាមួយគេ ខ្ញុំថាអើយមិនចេះទេ ខ្ញុំមិននិយាយតែម្ដងនឹងហាស ចង់ឯងមកលេងក៏មកលេងទៅ អញ់ដេក

ក៖ អូ៎!ម៉េចចឹងម៉ាក់យាយមិននិយាយជាមួយគេ?

ខ៖ ខ្ញុំអត់ចង់ចេះទេ ឪរបស់ខ្ញុំថានិយាយលេងទៅគ្រាន់ចេះនិយាយភាសាវៀតណាមនឹងគេ តែខ្ញុំមិនចូលចិត្តនឹងហាស

ក៖ បាទម៉ាក់យាយអត់ចូលចិត្តភាសាវៀតណាម?

ខ៖ ខ្ញុំអត់ចូលចិត្តទេ ប៉ុន្តែគ្រាន់តែម៉ែនឹងឪរបស់ខ្ញុំគាត់ចេះទាំងអស់នឹង

ក៖ ចុះម៉ាក់យាយចូលចិត្តពិសារម្ហូបអីគេដែរម៉ាក់យាយ?

ខ៖ ធម្មតាម្ហូបអីក៏ធម្មតាដែរ

ក៖ ចុះដូចជាម្ហូបចៀន ឆា ស្ងោរ ម្ជូរ?

ខ៖ តែអាំង នឹងចៀននឹងហាស

ក៖ នឹងម៉ាក់យាយចូលចិត្តពិសារដែរហាស?

ខ៖ ចូលចិត្តតែអានឹង

ក៖ ចុះម៉ាក់យាយចូលចិត្តល្បែងប្រជាប្រិយ៍អីគេដែរ ដែរតាំងពីក្មេងរហូតមក ដែរម៉ាក់យាយចូលចិត្តដូចជា បោះអង្គុញ ចោលឈូង លាក់កន្សែងអីចឹងហាស?

ខ៖ លេងចូលចិត្តលេងទាញព្រាត់អី

ក៖ លេងលាក់កន្សែងអីហើយណម៉ាក់យាយ?

ខ៖ លេងចាប់កូនខ្លែង នឹងអោបចង្កះគា្ននឹងហើស

ក៖ បាទសប្បាយណាស់ម៉ាក់យាយ?

ខ៖ ជំនាន់ឥឡូវនឹងតែមានអើយ

ក៖ ចុះម៉ាក់យាយមានចេះច្រៀងទេ?

ខ៖ ខ្ញុំអត់ចេះទេ

ក៖ ប៉ុន្តែម៉ាក់យាយចេះច្រៀង?

ខ៖ អត់ចេះទេមានតែចេះបំពេកូនតែមួយនឹងគត់

ក៖ ប៉ុន្តែម៉ាក់យាយចូលចិត្តស្ដាប់បទចំរៀងទេ?

ខ៖ វាធម្មតានឹងហាស

ក៖ អូ៎!ធម្មតាទេហោសម៉ាក់យាយ?

ខ៖ នឹងហើយ

ក៖ ចុះម៉ាក់យាយមានចេះអីផ្សេងទៀតទេ ក្រៅពីបំពេកូនពីចំពេកូន ចេះលេងល្ខោនអីទេ?

ខ៖ ពីក្មេងលេង លេងជាលក្ខណះជាមួយអ្នកជិតៗគ្នានឹង ទៅស្ទូងទៅដកអីចឹងហាសណាស់

ក៖ ចុះម៉ាក់យាយធ្លាប់ទៅធ្វើស្រែចំការទេ ដូចជាធ្វើស្រែចំការអីម៉ាក់យាយធ្លាប់មែនទេ?

ខ៖ ធ្លាប់ធ្វើស្ទូង ធ្លាប់ដក

ក៖ ចុះម៉ាក់យាយធ្លាប់ចិញ្ចឹមសត្វទេ ធ្លាប់ចិញ្ចឹមមាន់ ទា ជ្រូកអីទេ?

ខ៖ ធ្លាប់តា

ក៖ ប៉ុន្តែចិញ្ចឹមច្រើនអត់?

ខ៖ ចិញ្ចឹម2-3ក្បាលចឹងដែរនឹងហាស

ក៖ ចិញ្ចឹមលក្ខណះជាគ្រួសារហោសម៉ាក់យាយ?

ខ៖ នឹងហើយ

ក៖ ចុះម៉ាក់យាយគិតថាជីវិតរបស់ម៉ាក់យាយមានការផ្លាស់ប្ដូរអីគេខ្លះដែរម៉ាក់យាយ?

ខ៖ ឥឡូវនឹងហោស?

ក៖ បាទតាំងពីក្មេងរហូតមកដល់ឥឡូវនឹងហាស មានការផ្លាស់ប្ដូរអីគេដែរ?

ខ៖ មានផ្លាស់ប្ដូរអីឥឡូវនឹងយើងរកវាមិនបាន យើងនៅតែផ្ទះកូនចិញ្ចឹមនឹង

ក៖ អូ៎!ចឹងហោសម៉ាក់យាយ?

ខ៖ នឹងហើយគ្មានរកអីបានទៅ

ក៖ ចុះម៉ាក់យាយគិតថាម៉ាក់យាយធ្លាប់ធ្វើការងារអីគេខ្លះដែរម៉ាក់យាយ?

ខ៖ ធ្វើការអីគេ?

ក៖ តាំងពីក្មេងរហូតមកដល់ពេលនេះហាសម៉ាក់យាយធ្លាប់ធ្វើការងារអីគេដែរម៉ាក់យាយ?

ខ៖ អត់មានទេ មានធ្វើការតែនៅក្នុងផ្ទះ ស្ទូង ដក ដាំបាយ ដាំទឹកនៅក្នុងផ្ទះណា ពីសង្គមមានដែរបានទៅធ្វើការនៅណា

ក៖ បាទម៉ាក់យាយ ចុះពេលដែរតាំងពីក្មេងរហូតមកដល់ពេលនេះហាស ម៉ាក់យាយធ្លាប់មានក្ដីស្រម៉ៃថាពេលដែរធំឡើងម៉ាក់យាយចង់ធ្វើអីគេដែរទេ?

ខ៖ អត់មានទេ

ក៖ អត់មានទេណម៉ាក់យាយ?

ខ៖ មកពីមិនដឹងថាថ្ងៃណាស្លាប់ផងនឹងហាស ពីព្រោះតែអាយុច្រើនដែរហើយនឹងហាស

ក៖ ចុះម៉ាក់យាយបើចង់អោយម៉ាក់យាយផ្ដែផ្ដាំទៅកូនចៅជំនាន់ក្រោយៗហាស តើម៉ាក់យាយចង់ផ្ដែផ្ដាំអីទៅពួកគាត់ដែរម៉ាក់យាយ?

ខ៖ ផ្ដែផ្ដាំអីនឹង ផ្ដែផ្ដាំអោយតែខំរកស៊ីតាមផ្លូវច្បាប់កុំអោយវាខុសច្បាប់

ក៖ អូ៎!បាទត្រូវម៉ាក់យាយ?

ខ៖ អោយធ្វើតាមប្រពៃណីខ្មែរ នឹងតាមសង្គមខ្មែរ

ក៖ ចឹងមានអីផ្សេងទៀតទេម៉ាក់យាយ?

ខ៖ អស់ហើយនឹងហាស

ក៖ ចឹងជាចុងក្រោខ្ញុំអរគុណច្រើនម៉ាក់យាយដែរបានអោយខ្ញុំបានសំភាសន៍ម៉ាក់យាយ នឹងម៉ាក់យាយបានផ្ដល់ពេលវេលាអោយខ្ញុំបានសំភាសន៍ពីប្រវត្តិរបស់ម៉ាក់យាយចឹងហាស

ខ៖ ចា៎!អរគុណ

ក៖ ចឹងខ្ញុំជូនពរម៉ាក់យាយអោយមានសុខភាពល្អ

ខ៖ អោយអាយុវែងផង

ក៖ បាទអោយអាយុវែង ហើយនឹងអោយចៅៗពួកគាត់រៀនបានច្រើនចឹងហាសម៉ាក់យាយ បាទអរគុណច្រើនម៉ាក់យាយ៕៕៕